stanford-oval/wikipedia huggingface dataset:
Healing Hands
מיקומי שיא במצעדים > מצעדים שבועיים

|   ‏‏‏  מצעדים שבועיים (1989–1990)> מדינה |   ‏‏‏  מצעדים שבועיים (1989–1990)> מצעד |   ‏‏‏  מצעדים שבועיים (1989–1990)> מיקום שיא |   ‏‏‏  מצעדים שבועיים (1989–1990)>  |
| --- | --- | --- | --- |
|  אוסטריה | Ö3 אוסטריה טופ 40‏ | 10 |  |
|  אוסטרליה | מצעד הסינגלים האוסטרלי | 14 |  |
|  אירופה | אירופה הוט 100 | 37 |  |
|  ארצות הברית | בילבורד הוט 100 | 13 |  |
|  ארצות הברית | מצעד השירים העכשוויים למבוגרים | 1 |  |
|  גרמניה | GfK – טופ 100 | 39 |  |
|  הולנד | מצעד 40 הסינגלים ההולנדיים | 60 |  |
|  הממלכה המאוחדת | מצעד הסינגלים הבריטי | 45 |  |
|  הממלכה המאוחדת | מצעד הסינגלים הבריטי עם "Sacrifice" | 1 |  |
|  ישראל | מדיה פורסט ישראל | - |  |
|  ישראל | המצעד הלועזי של רשת ג' | 7 |  |
|  קנדה | קנדה הוט 100 | - |  |
|  קנדה | Top RPM Singles | 6 |  |
|  שווייץ | המצעד השווייצרי | 13 |  |
מיקומי שיא במצעדים > מצעדי סוף שנה

|   ‏‏‏  מצעד (1989)> מדינה |   ‏‏‏  מצעד (1989)> מצעד |   ‏‏‏  מצעד (1989)> מיקום שיא |   ‏‏‏  מצעד (1989)>  |
| --- | --- | --- | --- |
|  אוסטרליה | מצעד הסינגלים האוסטרלי | 61 |  |
|  קנדה | קנדה הוט 100 | - |  |
|  קנדה | Top RPM Singles | 46 |  |
|   ‏‏‏  מצעד (1990)> מדינה |   ‏‏‏  מצעד (1990)> מצעד |   ‏‏‏  מצעד (1990)> מיקום שיא |   ‏‏‏  מצעד (1990)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 3 |  |
הערות שוליים

↑  ‏Legendary Danish Studio Used By JUDAS PRIEST, GARY MOORE And MESHUGGAH Destroyed In Fire, באתר blabbermouth.net, ‏30 בדצמבר 2020, בדיקה אחרונה ב־27 בפברואר 2022
1 2 3  ‏על השיר באתר "Songfacts", באתר Songfacts, בדיקה אחרונה ב־2 במרץ 2022
↑  Ed Hogan, ביקורת שיר, באתר AllMusic, בדיקה אחרונה ב־2 במרץ 2022
↑  ‏Diamond Moments: ‘Sacrifice’ (במידת הצורך יש ללחוץ על "CONTINUE TO SITE"), באתר של אלטון ג'ון, 7 בדצמבר 2017, בדיקה אחרונה ב־2 במרץ 2022
↑  המצעד האוסטרי, באתר austriancharts.at, בדיקה אחרונה ב־2 במרץ 2022
↑  המצעד האוסטרלי, באתר australian-charts.com, בדיקה אחרונה ב־2 במרץ 2022
↑  המצעד האירופי Eurochart Hot 100 (קובץ PDF), באתר World Radio History (מוזיקה & מדיה), כרך 6, מס' 41, ‏14 באוקטובר 1989, עמ' VI, בדיקה אחרונה ב־2 במרץ 2022
↑  היסטוריית ג'ון במצעד בילבורד הוט 100, באתר בילבורד, בדיקה אחרונה ב־2 במרץ 2022
↑  היסטוריית אלטון ג'ון במצעד השירים העכשוויים למבוגרים של בילבורד באתר בילבורד, בדיקה אחרונה ב־2 במרץ 2022
↑  המצעד הגרמני, באתר offiziellecharts.de, בדיקה אחרונה ב־2 במרץ 2022
↑  המצעד ההולנדי, באתר dutchcharts.nl, בדיקה אחרונה ב־2 במרץ 2022
↑  מצעד הסינגלים הבריטי – הוצאה ראשונה – 3 בספטמבר 1989 – 9 בספטמבר 1989, באתר חברת המצעדים הרשמית, בדיקה אחרונה ב־2 במרץ 2022
↑  מצעד הסינגלים הבריטי – הוצאה שנייה – 17 ביוני 1990 – 23 ביוני 1990, באתר חברת המצעדים הרשמית, בדיקה אחרונה ב־27 בפברואר 2022
↑  המצעד הלועזי של רשת ג' מתאריך 12 בנובמבר 1989, באתר pizmonet.co.il, בדיקה אחרונה ב־2 במרץ 2022
↑  המצעד הקנדי, מגזין RPM גיליון 6592, ‏4 בנובמבר 1989, באתר הספרייה והארכיון הלאומי של קנדה, בדיקה אחרונה ב־2 במרץ 2022
↑  המצעד השווייצרי, באתר swisscharts.com, בדיקה אחרונה ב־2 במרץ 2022
↑  Gavin Ryan, Australia's Music Charts 1988–2010, (Mount Martha) שבמדינת ויקטוריה שבאוסטרליה: Moonlight Publishing
↑  המצעד הקנדי השנתי לשנת 1989 של מגזין RPM, באתר הספרייה והארכיון הלאומי של קנדה, בדיקה אחרונה ב־2 במרץ 2022
↑  מגזין (Music Week), "1990 Top 100 Singles", לונדון שבאנגליה, הוצאת "Spotlight Publications", ‏2 במרץ 1991, עמ' 41
| --- | --- |
בקרת זהויות :  MusicBrainz work: f3b00fd7-72a3-4914-9c11-9a01cd9f3768
סוונסי סיטי

מועדון כדורגל סוונסי סיטי (באנגלית: Swansea City Association Football Club, בוולשית: Clwb Pêl-droed Cymdeithas Dinas Abertawe) היא קבוצת כדורגל וולשית מהעיר סוונסי שבוויילס. הקבוצה נוסדה בשנת 1912 והצטרפה לפוטבול ליג האנגלית בשנת 1921. בשנת 1981 העפילה סוונסי לראשונה לליגה הראשונה של הפוטבול ליג. בעונתה הראשונה בליגה סיימה במקום השישי, ועונה לאחר מכן נשרה לליגת המשנה.
בסוף עונת 2010/2011 העפילה הקבוצה לראשונה בתולדותיה לפרמייר ליג לאחר שניצחה במשחקי הפלייאוף של הצ'מפיונשיפ, ובכך הפכה לקבוצה הוולשית הראשונה שהצליחה להעפיל לפרמייר ליג.
הקבוצה זכתה בפרס הפוטבול ליג בשנים 1994 ו-2006 ובגביע הוולשי עשר פעמים בשנים 1913–1991.
בעונת 2012/2013 זכתה הקבוצה בפעם הראשונה בגביע הליגה האנגלית והעפילה לסיבוב השלישי של מוקדמות הליגה האירופית בעונת 2013/2014 שם ניצחה את קבוצת מאלמה משוודיה. הקבוצה עלתה לשלב הפלייאוף וניצחה את קבוצת פטרולול פלוישט מרומניה. הקבוצה עלתה לשלב הבתים. בשלב הבתים הקבוצה הוגרלה לבית הכולל את הקבוצות ולנסיה, קובאן קרסנודאר וסנט גאלן. הקבוצה סיימה את שלב הבתים במקום השני והעפילה לשלב 32 האחרונות. בסוף עונת 2017/2018 נשרה הקבוצה לצ'מפיונשיפ לאחר שבע עונות רצופות בפרמייר ליג.
ראו גם

קארדיף סיטי
יעקב פונקין

יעקב גריגורייביץ' פונקין (ברוסית:  Я́ков Григо́рьевич Пункин ‏; 8 בדצמבר 1921 – 12 בדצמבר 1994) היה מתאבק יהודי-סובייטי, אלוף אולימפי (הלסינקי 1952) ו-5 פעמים אלוף ברית המועצות בהיאבקות בסגנון יווני-רומי במשקל נוצה (עד 62 ק"ג).
קורות חיים

יעקב פונקין נולד בעיר זפוריז'יה במשפחה יהודית. אביו היה סוור ומתאבק חובב. יעקב התחיל להתאמן בחוג להיאבקות בגיל 13. בגיל 17 זכה באליפות מחוז דניפרופטרובסק ובגיל 20 זכה באליפות אוקראינה הסובייטית.
באפריל 1941 גויס לשירות חובה בצבא האדום. נשלח לטירונות שריון בעיר וולקוביסק. נפל בשבי עם כל חיילי יחידתו בימים הראשונים של הפלישה הנאצית לברית המועצות. בשבי הצליח להסתיר את זהותו היהודית והציג את עצמו כאוסטי מוסלמי. במשך כל המלחמה היה אסיר במחנות שבויים בסקסוניה התחתונה. בתחילת מאי 1945 שוחרר מן המחנה על ידי חיילים בריטים. לאחר השחרור הועבר לידי נציגי הצבא האדום. הוא גויס מחדש לצבא והוצב לשרת בכוח הכיבוש הסובייטי במזרח גרמניה. במהלך שירותו הצבאי חזר להתאמן ולהתחרות. בשנת 1947 זכה באליפות הצבא האדום בהיאבקות בסגנון יווני-רומי. בשנת 1948 השתחרר מהשירות הצבאי וחזר לעיר הולדתו זפוריז'יה. עבד במפעל כמסגר ובמקביל המשיך להתאמן בהיאבקות. באותה שנה השתתף באליפות ברית המועצות והגיע למקום שישי. בשנה הבאה זכה באליפות ברית המועצות. בהמשך לזכייתו קיבל מסרה קבועה של מאמן היאבקות.
יעקב פונקין זכה בשני אליפויות ברית המועצות הבאים - ב־1950 וב-1951. בשנת 1952 זכה במקום שלישי. בעקבות הישגיו נכלל בסגל המתאבקים שנשלחו לייצג את ברית המועצות באולימפיידת הלסינקי. במשחקים האולימפיים ניצח יעקב בכל 6 הקרבות שלו וזכה במקום הראשון. יעקב המשיך להשתתף בתחרויות עד לשנת 1960. זכה עוד פעמיים באליפות ברית המועצות (ב-1954 וב-1955) ובמקום השלישי בשנת 1956.
הוא עבד כמאמן וכשופט בתחרויות היאבקות בזפוריז'יה עד תחילת שנות ה-90. נפטר ממחלה ממושכת ב־12 בדצמבר 1994.
הנצחת זכרו

פסל בדמותו הוצב בפארק התהילה בזפוריז'יה
החל משנת 2009 נערכים כל שנה בזפוריז'יה תחרויות היאבקות לזכרו.
בשנת 2018 שמו נכלל בהיכל התהילה של הספורטאים היהודים
ביביאנה אאידו

| --- | --- |

 לידה:  2 בפברואר 1977 (בת 47) אלקלה דה לוס גאסולס, ספרד 
 שם לידה:  Bibiana Aído Almagro 
 מדינה:  ספרד 
 השכלה:  אוניברסיטת קדיס  אוניברסיטת נורת'מבריה 
 מפלגה:  מפלגת הפועלים הסוציאליסטית הספרדית 
 
 פרסים והוקרה
 הצלב הגדול של מסדר קרלוס השלישי (2010) 
 
ביביאנה אאידו אלמגרו (בספרדית: Bibiana Aído Almagro; נולדה ב-2 בפברואר 1977 באלקלה דה לוס גאסולס) הייתה השרה לענייני שוויון בממשלת ספרד.
אאידו, בעלת תואר ראשון במינהל עסקים מאוניברסיטת קאדיס, ובמינהל עסקים בינלאומי מאוניברסיטת נורת'מבריה בניוקאסל (בריטניה). הצטרפה למפלגת הפועלים הסוציאליסטית של ספרד (PSOE) ב-1995. היא מילאה מספר תפקידים ציבוריים, ובין היתר שימשה כנציגה במועצת התרבות של מחוז אנדלוסיה ועמדה בראש הסוכנות האנדלוסית לקידום הפלמנקו. כן עמדה בראש הוועדה לענייני שוויון במחוז אנדלוסיה של ה-PSOE.
ב-12 באפריל 2008 מינה אותה ראש הממשלה חוסה לואיס ספאטרו לעמוד בראש משרד ממשלתי חדש שהקים, המשרד לענייני שוויון. בגיל 31, הייתה אאידו לשרה הצעירה ביותר בממשלות ספרד בכל הזמנים. פעילותה בראש המשרד הייתה שנויה במחלוקת. באוקטובר 2010 משרד זה בוטל, שולב במשרד הבריאות בראשותה של ליירה פחין ולא הוקם מאז מחדש. תקופה קצרה היא המשיכה לנהל מחלקה לשוויון במשרד הבריאות. החל משנת 2011 היא מועסקת ב"ארגון האומות המאוחדות - נשים".
הערות שוליים

↑  Bibiana Aído Almagro, Ex Ministra de Igualdad, elmundo.es
| --- | --- |
בקרת זהויות :  CANTIC: a10724680  ISNI: 0000 0000 7130 9452  LCCN: n2009061408  VIAF: 100693408   WorldCat (עם VIAF): 100693408 
ערך זה הוא קצרמרבנושא פוליטיקאים ובנושא ספרדים. אתם מוזמנים לתרום לוויקיפדיה ו.
ויקטור ז'דנוביץ'

ויקטור זנדוביץ
ויקטור ז'דנוביץ' (ברוסית: Виктор Францевич Жданович; ‏27 בינואר 1938) הוא סייף עבר סובייטי. אלוף אולימפי בעל 3 מדליות מהן כולם זהב וכן אלוף עולם בעל 3 מדליות זהב. בנוסף לכך ז'דנוביץ' זכה באליפות ברית המועצות מספר פעמים.
ביוגרפיה

ז'דנוביץ' נולד בלנינגרד. הוא החל להתאמן בסייף בגיל 15. בשנת 1963 הוא סיים את לימודיו במכון לספורט בלנינגרד והוסמך למאמן. לאחר סיום ההופעות ז'דנוביץ' היה מאמן ראשי בסיף של אגודת ספורט "דינמו" ובשנים 1977-1987 היה ראש נבחרת ברית המועצות ברומח.
אולימפיאדות

בשנת 1956 ויקטור ז'דנוביץ' נכלל בנבחרת האולימפית של ברית המועצות השתתפה במשחקי מלבורן. בחצי גמר הנבחרת הפסידה לנבחרת הונגריה ולכן חזרה ללא מדליות.
בשנת 1959 התגבשה נבחרת ברית המועצות בה בנוסף לז'דנוביץ' היו מארק מידלר, יורי סיסיקין, הרמן סבשניקוב ויורי רודוב. נבחרת זו זכתה באותה שנה אליפות העולם (זכתה עוד מספר פעמים עד לשנת 1963). בשנת 1960 היא הגיעה לאולימפיאדת רומא וזכתה בתחרות הקבוצתית. בנוסף לכך, ז'דנוביץ' זכה בתחרות אישית וקיבל מדליית זהב נוספת. ז'דנוביץ' היה סייף סובייטי ראשון שזכה במדליית זהב אישית בתחרות עולמית.
גם באולימפיאדת טוקיו הנבחרת בהרכב דומה זכתה בתחרות קבוצתית. בתחרות אישית ז'דנוביץ' הפסיד בחצי גמר.
נבחרת צ'כיה בכדורגל

נבחרת צ'כיה בכדורגל היא נבחרת הכדורגל הלאומית של צ'כיה. הדירוג הנוכחי של נבחרת צ'כיה ברשימת הדירוג של פיפ"א, הוא המקום ה-45 בעולם, נכון ל-24 באוקטובר 2024; הניקוד הוא 1,480.39 – עלייה של נקודה אחת לעומת ניקוד קודם. דירוג השיא 2 נמדד לראשונה בספטמבר 1999, והדירוג הנמוך ביותר 67 נמדד לראשונה במרץ 1994.
לפני מלחמת העולם הראשונה, בוהמיה (חלק מצ'כיה של היום), שהייתה חלק מהאימפריה האוסטרו-הונגרית, שיחקה שבעה משחקים בין 1903 ל-1908, ושישה מתוכם נגד הונגריה. כמו כן, שיחקה בוהמיה משחק נוסף נגד גרמניה.
כשצ'כיה הייתה חלק מצ'כוסלובקיה, נבחרתה הלאומית סיימה פעמיים במקום השני במונדיאל (ב-1934 ו-1962), וזכתה באליפות אירופה בכדורגל ב-1976.

בתחילת שנות ה-90 פוצלה מדינת צ'כוסלובקיה, לשתי מדינות שונות, צ'כיה וסלובקיה, שהכריזו על עצמאותן, והקימו נבחרות כדורגל מקומיות.
נבחרת צ'כיה עשתה את הופעת הבכורה המחודשת שלה ב-23 בפברואר 1994 נגד טורקיה, וניצחה בתוצאה 4:1.
ביורו 1996 סיימה הנבחרת במקום השני, לאחר שהפסידה במשחק הגמר לגרמניה בתוצאה 2:1 לאחר שער זהב שספגה בהארכת המשחק. ביורו 2004 הגיעה עד לשלב חצי הגמר.
לאחר שנכשלה במוקדמות מונדיאל ב-1998 ו-2002, הצליחה נבחרת צ'כיה להעפיל לראשונה כמדינה נפרדת למונדיאל 2006. הציפיות מהנבחרת היו גבוהות, אך היא אכזבה והודחה בשלב הבתים, לאחר ניצחון על ארצות הברית 3:0 והפסדים לגאנה ואיטליה בתוצאה זהה 0:2.
היסטוריה > הקמת הנבחרת

כאשר הרפובליקה הצ'כית הייתה חלק מצ'כוסלובקיה, הנבחרת הלאומית סיימה פעמיים במקום השני בגביע העולם בכדורגל במונדיאל 1934 ובמונדיאל 1962. צ'כוסלובקיה זכתה גם באליפות אירופה בכדורגל בשנת 1976. 

לאחר התפצלותה של צ'כוסלובקיה למדינות צ'כיה וסלובקיה, נוסדה נבחרת הכדורגל של צ'כיה והיא שיחקה את משחק הידידות הראשון של בטורקיה ב-23 בפברואר 1994. המשחק הסתיים בניצחון 1–4 של צ'כיה. משחקה הביתי הראשון של הנבחרת היה משחק ידידות מול ליטא ובו ניצחה 3–5.
היסטוריה > יורו 1996

הטורניר הרשמי הראשון בו השתתפה צ'כיה היה מוקדמות יורו 1996. צ'כיה סיימה במקום הראשון בבית המוקדם לפני נבחרות הולנד, נורווגיה, בלארוס, לוקסמבורג ומלטה והעפילה לטורניר הגמר שנערך באנגליה. 

צ'כיה שובצה בשלב הבתים של יורו 1996 ב"בית המוות" יחד עם גרמניה, איטליה ורוסיה. במשחק הפתיחה הפסידה צ'כיה לגרמניה 0–2. במשחקה השני ניצחה צ'כיה את איטליה 1–2 משערים של פאבל נדבד וראדק בחבל וסיימה את משחקיה בבית בתיקו 3-3 עם רוסיה. צ'כיה העפילה לרבע הגמר מהמקום השני בבית בזכות ניצחונה על איטליה שסיימה עם אותו מספר נקודות. ברבע הגמר ניצחה צ'כיה את פורטוגל 0–1 משער של קארל פובורסקי ובחצי הגמר הדיחה את צרפת לאחר 0-0 וניצחון 5–6 בבעיטות הכרעה מ11 מטרים.
במשחק הגמר שוב התמודדה צ'כיה מול גרמניה. צ'כיה הובילה משער של פטריק ברגר בבעיטת עונשין מ11 מטרים, אולם גרמניה השוותה משער של אוליבר בירהוף שכפה הארכה. חמש דקות בתוך ההארכה הבקיע אוליבר בירהוף שער זהב עבור גרמניה שהכריע את המשחק בתוצאה 1–2 לגרמניה. 

בעקבות ההפסד, סיימה צ'כיה במקום השני ובשורותיה הצטיינו במהלך הטורניר רדוסלאב לאטאל, קארל פובורסקי ופאבל קוקה. יורו 1996 היה ההישג הטוב ביותר של נבחרת צ'כיה מאז התפרקותה של צ'כוסלובקיה ועד היום.
היסטוריה > גביע הקונפדרציות 1997

בעקבות הגעתה של צ'כיה לגמר אליפות אירופה, וויתורה של גרמניה על השתתפותה בגביע הקונפדרציות, הוזמנה צ'כיה לטורניר שנערך בערב הסעודית. בשלב הבתים סיימה צ'כיה בתיקו 2-2 עם דרום אפריקה, הפסידה 1–2 לאורוגוואי וניצחה 1–6 את איחוד האמירויות הערביות. צ'כיה העפילה לחצי הגמר מהמקום השני בבית והפסידה לברזיל 0–2. צ'כיה סיימה במקום השלישי לאחר שניצחה 0–1 את אורוגוואי.
ולדימיר שמיצר הצטיין בשורות הצ'כים וכבש חמישה שערים בטורניר.
היסטוריה > סוף שנות התשעים ותחילת שנות האלפיים

צ'כיה המשיכה להעפיל בקביעות לאליפויות אירופה, אך התקשתה להעפיל לטורנירי גביע העולם.
צ'כיה לא הצליחה להעפיל למונדיאל 1998. שנתיים לאחר מכן העפילה ליורו 2000 בו הודחה בשלב הבתים לאחר הפסדים להולנד וצרפת וניצחון על דנמרק במשחק חסר חשיבות. שנתיים לאחר מכן שוב לא הצליחה צ'כיה להעפיל למונדיאל 2002.
היסטוריה > יורו 2004

צ'כיה הציגה נבחרת אטרקטיבית וחזקה ביורו 2004. בשלב הבתים ניצחה צ'כיה בכל משחקיה. היא פתחה בניצחון 1–2 על לטביה, המשיכה בניצחון 2–3 על הולנד וסיימה בניצחון 1–2 על גרמניה. בעקבות מאזנה המושלם סיימה צ'כיה במקום הראשון בבית. ברבע הגמר המשיכה צ'כיה להרשים בניצחון 0–3 על דנמרק, אולם בחצי הגמר נכנעה צ'כיה למשחק הגנתי של יוון והפסידה 0–1 בהארכה. חלוץ הנבחרת מילאן בארוש סיים כמלך השערים של הטורניר עם חמישה שערים. כמו כן הצטיינו בטורניר השוער פטר צ'ך ופאבל נדבד.
היסטוריה > מונדיאל 2006

לאחר שני כישלונות רצופים בהעפלה למשחקי הגביע העולמי, הצליחה צ'כיה להעפיל למונדיאל 2006. בשלב המוקדמות סיימה צ'כיה במקום השני בבית אחרי הולנד ולפני רומניה, פינלנד, מקדוניה, ארמניה ואנדורה. צ'כיה העפילה למשחקי פלייאוף על העלייה למונדיאל מול נורווגיה וניצחה פעמיים בתוצאה 0–1. 

את טורניר הגמר פתחה צ'כיה עם ניצחון 0–3 על ארצות הברית שעורר תקוות להמשך, אולם הצ'כים הפסידו 0–2 לגאנה ו0–2 לאיטליה והודחו לאחר שסיימו במקום השלישי בשלב הבתים.
היסטוריה > 2008 עד היום

צ'כיה העפילה ליורו 2008 אך לא הצליחה לעבור את שלב הבתים. צ'כיה פתחה בניצחון 0–1 על שווייץ, אך בהמשך הפסידה לפורטוגל וטורקיה וסיימה במקום השלישי בבית. שנתיים מאוחר יותר לא הצליחה צ'כיה להעפיל למונדיאל 2010. 

צ'כיה העפילה ליורו 2012. היא פתחה את משחקיה בשלב הבתים בתבוסה 1–4 לרוסיה, אך בהמשך התאוששה וניצחה את יוון ופולין. בעקבות ניצחונותיה סיימה צ'כיה ראשונה בבית, וזאת למרות מאזן שערים שלילי (ארבעה שערי זכות לעומת חמישה שערי חובה). הנבחרת העפילה לרבע הגמר, שבו הפסידה 0–1 לפורטוגל.
צ'כיה העפילה ליורו 2016. היא הפסידה לספרד, סיימה בתיקו עם קרואטיה והפסידה לטורקיה. צ'כיה סיימה אחרונה בבית והודחה בשלב הבתים.
צ'כיה העפילה ליורו 2020. בשלב הבתים היא גברה על סקוטלנד 0-2 במשחק שנערך בגלאזגו ובמשחק נוסף שנערך שם סיימה בתיקו 1-1 עם קרואטיה. במשחקה האחרון בשלב הבתים הפסידה צ'כיה לאנגליה 1-0 במשחק שנערך בלונדון וסיימה במקום השלישי בבית. צ'כיה העפילה לשמינית הגמר כאחת מארבע הקבוצות בעלות המאזן הטוב ביותר שסיימו במקום השלישי. בשמינית הגמר גברה צ'כיה על הולנד 0-2 והעפילה לרבע הגמר בו הפסידה לדנמרק 2-1. פטריק שיק סיים כמלך שערי הטורניר עם 5 שערים, בצוותא עם כריסטיאנו רונאלדו ושערו השני מול סקוטלנד אף זכה בתחרות שער הטורניר.
צ'כיה העפילה ליורו 2024. בשלב הבתים הפסידה לפורטוגל 2-1, סיימה בתיקו 1-1 עם גיאורגיה והפסידה לטורקיה 2-1. צ'כיה סיימה אחרונה בבית והודחה.
כל גביעי העולם

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
1930 עד 1994: הייתה חלק מצ'כוסלובקיה
צרפת 1998: לא העפילה
קוריאה הדרומית יפן 2002: לא העפילה
| גרמניה 2006 | שלב הבתים | 3 | 1 | 0 | 2 | 3 | 4 |
דרום אפריקה 2010: לא העפילה
ברזיל 2014: לא העפילה
רוסיה 2018: לא העפילה
קטר (מדינה) 2022: לא העפילה
ארצות הברית מקסיקו קנדה 2026: 
| סה"כ | 1/7 | 3 | 1 | 0 | 2 | 3 | 4 |
משחקי תיקו כוללים גם משחקים שהוכרעו בבעיטות הכרעה
כל אליפויות אירופה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
1960 עד 1992: הייתה חלק מצ'כוסלובקיה
| אנגליה 1996 | מקום שני | 6 | 2 | 2 | 2 | 7 | 8 |
| בלגיה הולנד 2000 | שלב הבתים | 3 | 1 | 0 | 2 | 3 | 3 |
| פורטוגל 2004 | חצי גמר | 5 | 4 | 0 | 1 | 10 | 5 |
| אוסטריה שווייץ 2008 | שלב הבתים | 3 | 1 | 0 | 2 | 4 | 6 |
| פולין אוקראינה 2012 | רבע גמר | 4 | 2 | 0 | 2 | 4 | 6 |
| צרפת 2016 | שלב הבתים | 3 | 0 | 1 | 2 | 2 | 5 |
| האיחוד האירופי 2020 | רבע גמר | 5 | 2 | 1 | 2 | 6 | 4 |
| גרמניה 2024 | שלב הבתים | 3 | 0 | 1 | 2 | 3 | 5 |
בריטניה אירלנד 2028: 
| סה"כ | 8/8 | 32 | 12 | 5 | 15 | 39 | 42 |
משחקי תיקו כוללים גם משחקים שהוכרעו בבעיטות הכרעה
גביע הקונפדרציות

| שנה | השתתפה בתור | סיבוב | משחקים | ניצחונות | תיקו | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
ערב הסעודית 1992: לא העפילה
ערב הסעודית 1995: לא העפילה
| ערב הסעודית 1997 | סגנית יורו 1996 | מקום שלישי | 5 | 2 | 1 | 2 | 10 | 7 |
מקסיקו 1999: לא העפילה
קוריאה הדרומית יפן 2001: לא העפילה
צרפת 2003: לא העפילה
גרמניה 2005: לא העפילה
דרום אפריקה 2009: לא העפילה
ברזיל 2013: לא העפילה
רוסיה 2017: לא העפילה
| סה"כ |  | 1/10 | 5 | 2 | 1 | 2 | 10 | 7 |
ליגת האומות של אופ"א

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגל 2018-2019 | ב | שלב הבתים | 4 | 2 | 0 | 2 | 4 | 4 |
| איטליה 2020-2021 | ב | עלתה לדרג א | 6 | 4 | 0 | 2 | 9 | 5 |
| הולנד 2022-2023 | א | ירדה לדרג ב | 6 | 1 | 1 | 4 | 5 | 13 |
| 2024-2025 | ב | עלתה לדרג א | 6 | 3 | 2 | 1 | 9 | 8 |
| 2026-2027 | א |  |  |  |  |  |  |  |
| סה"כ | סה"כ | סה"כ | 22 | 10 | 3 | 9 | 27 | 30 |
משחקי תיקו כוללים גם משחקים שהוכרעו בבעיטות הכרעה
סגל הנבחרת

סגל הנבחרת לקראת משחקי יורו 2024
הנתונים מעודכנים ל-26 במרץ 2024
| עמדה | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | ינז'יך סטאנק | 27 באפריל 1996 | 9 | 0 | צ'כיה סלביה פראג |
| 16 | שוער | מאטיי קובאר | 17 במאי 2000 | 1 | 0 | גרמניה באייר לברקוזן |
| 23 | שוער | ויטסלב יארוש | 23 ביולי 2001 | 0 | 0 | אוסטריה שטורם גראץ |

| 2 | הגנה | דוד זימה | 8 בנובמבר 2000 | 20 | 1 | צ'כיה סלביה פראג |
| 3 | הגנה | תומאש הולש | 31 במרץ 1993 | 27 | 2 | צ'כיה סלביה פראג |
| 4 | הגנה | רובין הראנאץ | 29 בינואר 2000 | 1 | 0 | צ'כיה ויקטוריה פלזן |
| 5 | הגנה | ולדימיר צופאל | 22 באוגוסט 1992 | 40 | 1 | אנגליה וסטהאם יונייטד |
| 6 | הגנה | מרטין ויטיק | 21 בינואר 2003 | 1 | 0 | צ'כיה סלביה פראג |
| 12 | הגנה | דויד דודרה | 31 במאי 1998 | 8 | 1 | צ'כיה סלביה פראג |
| 15 | הגנה | דויד יוראסק | 7 באוגוסט 2000 | 7 | 0 | גרמניה הופנהיים |
| 18 | הגנה | לדיסלב קרייצ'י | 20 באפריל 1999 | 9 | 3 | צ'כיה ספרטה פראג |
| 24 | הגנה | תומאש ולאצ'ק | 28 בפברואר 2001 | 1 | 0 | צ'כיה סלביה פראג |

| 7 | קשר | אנטונין באראק | 3 בדצמבר 1994 | 39 | 9 | איטליה פיורנטינה |
| 8 | קשר | פטר שבצ'יק | 4 במאי 1994 | 15 | 0 | צ'כיה סלביה פראג |
| 14 | קשר | לוקאש פרובוד | 23 באוקטובר 1996 | 18 | 2 | צ'כיה סלביה פראג |
| 17 | קשר | ואצלב צ'רני | 17 באוקטובר 1997 | 15 | 1 | גרמניה וולפסבורג |
| 20 | קשר | אונדריי לינגר | 7 באוקטובר 1998 | 13 | 0 | הולנד פיינורד |
| 21 | קשר | לוקאש צ'רב | 10 באפריל 2001 | 0 | 0 | צ'כיה ויקטוריה פלזן |
| 22 | קשר | תומאש סוצ'ק (קפטן) | 27 בפברואר 1995 | 68 | 12 | אנגליה וסטהאם יונייטד |
| 25 | קשר | פבל שולץ | 29 בדצמבר 2000 | 1 | 0 | צ'כיה ויקטוריה פלזן |
| 26 | קשר | מאטיי יוראסק | 30 באוגוסט 2003 | 1 | 0 | צ'כיה סלביה פראג |

| 9 | חלוץ | אדם הלוז'ק | 25 ביולי 2002 | 31 | 2 | גרמניה באייר לברקוזן |
| 10 | חלוץ | פטריק שיק | 24 בינואר 1996 | 37 | 18 | גרמניה באייר לברקוזן |
| 11 | חלוץ | יאן קוכטה | 8 בינואר 1997 | 20 | 2 | צ'כיה ספרטה פראג |
| 13 | חלוץ | מוימיר צ'יטיל | 29 באפריל 1999 | 12 | 4 | צ'כיה סלביה פראג |
| 19 | חלוץ | תומאש צ'ורי | 26 בינואר 1995 | 3 | 2 | צ'כיה ויקטוריה פלזן |
שחקנים מפורסמים

מילאן בארוש
פטריק ברגר
פטר צ'ך
יאן קולר
פאבל נדבד
קארל פובורסקי
תומאס אויפלושי
תומאש רוזיצקי
מארק יאנקולובסקי
ירוסלאב פלאשיל
שיאי שחקנים

נכון ל-19 בנובמבר 2024.
שיאי שחקנים > שיאני ההופעות

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | פטר צ'ך | 2002 - 2016 | 124 | 0 |
| 2 | קארל פובורסקי | 1994 – 2006 | 118 | 8 |
| 3 | תומאש רוזיצקי | 2000 -2016 | 105 | 23 |
| 4 | ירוסלאב פלאשיל | 2004 - 2016 | 103 | 7 |
| 5 | מילאן בארוש | 2001 - 2012 | 93 | 41 |
| 6 | יאן קולר | 1999 - 2009 | 91 | 55 |
| 6 | פאבל נדבד | 1994–2006 | 91 | 18 |
| 8 | ולדימיר שמיצר | 1993 – 2005 | 81 | 27 |
| 9 | תומאש אויפלושי | 2001–2009 | 78 | 2 |
| 10 | מארק יאנקולובסקי | 2000–2009 | 77 | 11 |
שיאי שחקנים > מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | יאן קולר | 1999 - 2009 | 55 | 91 | 0.6 |
| 2 | מילאן בארוש | 2001 - 2012 | 41 | 93 | 0.44 |
| 3 | ולדימיר שמיצר | 1993 – 2005 | 27 | 81 | 0.33 |
| 4 | תומאש רוזיצקי | 2000 -2016 | 23 | 105 | 0.22 |
| 5 | פאבל קוקה | 1994–2001 | 22 | 63 | 0.35 |
| 6 | פטריק שיק | 2016–הווה | 20 | 42 | 0.48 |
| 7 | פטריק ברגר | 1994–2001 | 18 | 44 | 0.41 |
| 7 | פאבל נדבד | 1994–2006 | 18 | 91 | 0.2 |
| 9 | ורטיסלאב לוקבנץ | 1995–2006 | 14 | 74 | 0.19 |
| 9 | תומאש סואוצ'ק | 2016–הווה | 14 | 77 | 0.18 |
הערות שוליים

↑  דירוג לנבחרות לאומיות לגברים באתר פיפ"א
1 2  החל ממרץ 1994 – אז החל דירוג פיפ"א לנבחרת זו
פטר צ'ך שיאן ההופעות (124) בנבחרת צ'כיה בכל הזמנים
יאן קולר מלך שערי (55) נבחרת צכיה בכל הזמנים
סמואל סאות'רד

סמואל לואיס סאות'רד (אנגלית: Samuel Lewis Southard;‏ 9 ביוני 1787 - 26 ביוני 1842) היה פוליטיקאי אמריקאי, שכיהן כמזכיר הצי של ארצות הברית, מושל ניו ג'רזי וחבר הסנאט של ארצות הברית.
ראשית חייו

סמואל סאות'רד נולד ב-9 ביוני 1787 בבסקינג רידג' שבניו ג'רזי. אביו היה הנרי סאות'רד ואחיו היה אייזק סאות'רד, שניהם כיהנו כחברי בית הנבחרים של ארצות הברית. סמואל התחנך בבית הספר התיכון המקומי וב-1804 סיים את לימודיו באוניברסיטת פרינסטון.
ראשית הקריירה

לאחר שעסק בהוראה בבית ספר בניו ג'רזי, עבד סאות'רד במשך כמה שנים כמורה בביתו בווירג'יניה של ג'ון טלייפרו, עמיתו לקונגרס של אביו. בעת מגוריו בווירג'יניה, למד סאות'רד משפטים עם פרנסיס ט. ברוק והשופט ויליאמס, שניהם מפרדריקסבורג. עם כניסתו ללשכת עורכי הדין הוא שב לניו ג'רזי, שם הוא מונה ב-1814 על ידי בית המחוקקים של ניו ג'רזי כעורך ספרי התקדימים המשפטיים. ב-1815 הוא נבחר לאספה הכללית של ניו ג'רזי וזמן קצר לאחר מכן הוא מונה כשופט בית המשפט העליון של ניו ג'רזי במקומו של מאלון דיקרסון. ב-1820 הוא שימש כחבר בחבר האלקטורים. סאות'רד נבחר לסנאט ארצות הברית במקומו של ג'יימס וילסון שהתפטר וכיהן בסנאט מה-26 בינואר 1821 ועד 3 במרץ 1823, כאשר התפטר בעצמו. בתקופת כהונתו זו הוא היה חבר הוועדה שניסחה את פשרת מיזורי.
מזכיר הצי

בספטמבר 1823 מינה נשיא ארצות הברית ג'יימס מונרו את סאות'רד לתפקיד מזכיר הצי של ארצות הברית ובמשרה זו הוא כיהן גם בממשלו של הנשיא ג'ון קווינסי אדמס. במהלך השנים הללו הוא שימש גם כממלא מקום זמני למזכיר האוצר (1825) ולמזכיר המלחמה (1828). סאות'רד הוכיח את עצמו כאחד ממזכירי הצי המשפיעים ביותר בהיסטוריה המוקדמת של ארצות הברית. הוא עשה מאמצים להגדיל את הצי ולשפר את דרך ניהולו, רכש קרקעות עבור בתי החולים הראשונים של הצי, החל בבניית המבדוקים היבשים הראשונים של הצי, דאג לביצוע מדידות של חופי ארצות הברית וקידם את חקירתו של האוקיינוס השקט. כתגובה למעשיהם של הקצינים בעלי ההשפעה בצי, כולל דייוויד פורטר, הוא חיזק את המסורת האמריקאית של השליטה האזרחית על הכוחות המזוינים. בתקופת כהונתו של סאות'רד כמזכיר הצי גדל הצי בכ-50% בכוח האדם שלו ובתקציבו והוא הרחיב את נוכחות ספינותיו לאזורים בהם לא נראו קודם לכן כוחות צבאיים אמריקאים.
המשך הקריירה הפוליטית

ב-1829, לאחר שסיים את כהונתו כמזכיר הצי, מונה סאות'רד לתובע הכללי של ניו ג'רזי במקומו של תאודור פרלינגהויסן. ב-1832 הוא נבחר כמושל ניו ג'רזי כאשר הוא התמודד מול המושל המכהן פיטר דומונט ורום וניצח אותו ברוב של 40 קולות מול 24 בישיבת הבחירה המשותפת של בית המחוקקים של המדינה. בשנה שלאחר מכן הוא נכנס שוב לסנאט של ארצות הברית. בשנים שלאחר מכן הוא היה מנהיג המפלגה הוויגית בסנאט ודמות מפתח בפוליטיקה הארצית. החל מה-4 באפריל 1841, עם מותו של הנשיא ויליאם הנרי הריסון וכניסתו לנשיאות של סגן הנשיא ג'ון טיילר, ניצב סאות'רד, כנשיא הזמני של הסנאט, במקום הראשון בסדר הירושה של נשיא ארצות הברית. בשל בריאותו הרופפת הוא התפטר מתפקידו זה במאי 1842.
סמואל סאות'רד נפטר בפרדריקסבורג, וירג'יניה ב-26 ביוני 1842 בגיל 55. הוא נטמן בבית הקברות של הקונגרס בוושינגטון די. סי.. צי ארצות הברית הנציח את שמו בקריאת המשחתת USS Southard, שהייתה בשירות משנת 1919 ועד תום מלחמת העולם השנייה. בעיר הולדתו בסקינג רידג' קרוי על שמו פארק ציבורי.